ఉప్పొంగిన శబరి, గోదారి.. ఆ కట్ట కొట్టుకుపోయే ప్రమాదం..
Sat Apr 10 2021 21:03:03 GMT+0000 (Coordinated Universal Time)
TV5 Telugu7 Aug 2019 9:14 AM GMT
అల్పపీడనం ప్రభావంతో కురుస్తున్న వర్షాలకు శబరి, గోదావరి నదులు ఉప్పొంగి ప్రవహిస్తున్నాయి. దీంతో ఉభయ గోదావరి జిల్లాల్లోని విలీన మండలాల్లో జనజీవనం స్తంభించింది. వీఆర్‌ పురం, చింతూరు మండలాల మధ్యలో దాదాపు 30 గ్రామాలు జలదిగ్భంధంలోనే ఉన్నాయి. అనేక లంక గ్రామాలకు నిత్యావసరాలు అందడం లేదు. అయితే రాబోయే వరదను దృష్టిలో ఉంచుకొని శ్రీరామగిరి, చింతరేవులపల్లి గ్రామాల దగ్గర NDRF బృందాలు మోహరించాయి.
కుక్కునూరు-దాచారం మధ్య గొండేటి వాగుపై కాజ్‌వే మునిగి రాకపోకలు ఇంకా ప్రారంభం కాకపోవడంతో ప్రజలు తీవ్ర ఇబ్బందులు పడుతున్నారు. గోదావరి దిగువన ఉన్న ఆచంట మండలంలో సుమారు మూడు అడుగుల మేర నీటిమట్టం తగ్గింది. అయితే, ప్రధాన రేవులన్నీ ఇప్పటికీ జలదిగ్బంధంలోనే ఉన్నాయి. తూర్పుగోదావరి జిల్లా సఖినేటిపల్లి, పశ్చిమగోదావరి జిల్లా నరసాపురం మధ్య పంటు రాకపోకలు నిలిపివేశారు.
పోలవరానికి వరద ఉధృతి కొనసాగుతోంది. దీంతో పాత పోలవరం ముంపు గ్రామ ప్రజలు భయం గుప్పిట్లో గడుపుతున్నారు. వరద నీరు రాకుండా గత ప్రభుత్వ హయాంలో ఐదు కిలోమీటర్ల మేర భారీ ఏటిగట్టు నిర్మించారు. అయితే రాయితో రివిట్‌మెంట్‌ చేయకపోవడంతో ఆ కట్ట కొట్టుకుపోయో ప్రమాదం ఉంది. దీంతో ఏ సమయంలో వరద తమ గ్రామాన్ని ముంచెత్తుతుందోనని గ్రామస్తులు ఆవేదన వ్యక్తం చేస్తున్నారు.
గోదావరి వరదల కారణంగా కోనసీమలోని లంక గ్రామాల్లో భారీగా పంట నష్టం వాటిల్లింది. చింతరేవులపల్లి గ్రామంలో DSP జేవీ సంతోష్ తన సిబ్బందితో కలిసి నిత్యావసర వస్తువులు అందించారు. రేకపల్లి ప్రభుత్వాసుపత్రిలో గర్భిణీలను కలిసి వారి బాగోగులు తెలుసుకున్నారు. మరోవైపు అధికారులు తమను పట్టించుకోవడం లేదని చింతూరు మండలంలోని వరద బాధితులంటున్నారు. చుట్టూ ఎటు చూసినా నీరే కనిపిస్తోందని, రాత్రి వేళల్లో కరెంట్ పోతే చాలా ఇబ్బందిగా ఉందని చెబుతున్నారు. కిరోసిన్ దీపాలు అందజేయాలని కోరుతున్నారు.
ఎడతెరిపిలేకుండా కురుస్తున్న వర్షాలకు భద్రాద్రి కొత్తగూడెం జిల్లాలోని ఏజెన్సీ ప్రాంతాల్లో వాగులు, వంకలు పొంగిపొర్లుతున్నాయి. భద్రాచలం దగ్గర గోదావరి ఉప్పొంగుతోంది. అయితే, ఇప్పుడిప్పుడే వరద కొంత తగ్గుముఖం పడుతోంది.. భద్రాచలం వద్ద నిన్న సాయంత్రానికి 39.90 అడుగుల నీటి మట్టం నమోదైంది. ధవళేశ్వరం వద్ద 12.10 అడుగుల నీటి మట్టాన్నీ స్థిరీకరించి మొదటి ప్రమాద హెచ్చరికను కొనసాగిస్తున్నారు. కాటన్‌ బ్యారేజీకి చెందిన 175 గేట్లను పూర్తిగా ఎత్తివేసి 10.40 లక్షల క్యూసెక్కుల నీటిని సముద్రంలోకి విడుదల చేశారు.
uppongina sabari, godari.. aa katta kottukupoye pramaadam..
Sat Apr 10 2021 21:03:03 GMT+0000 (Coordinated Universal Time)
TV5 Telugu7 Aug 2019 9:14 AM GMT
alpapeedanam prabhaavamtho kurustunna varshaalaku sabari, godavari nadulu uppongi pravahistunnaayi. deentho ubhaya godavari jillaalloni vileena mandalaallo janajeevanam stambhinchindi. vr puram, chinturu mandalaala madhyalo daadaapu 30 graamaalu jaladigbhandhamlone unnaayi. aneka lanka graamaalaku nityaavasaraalu andadam ledu. ayithe raboye varadanu drushtilo unchukoni sriramagiri, chintarevulapalli gramala daggara NDRF brundaalu moharinchaayi.
kukkunuru-dacharam madhya gondeti vaagupai kajive munigi rakapokalu inka praarambham kakapovadamto prajalu teevra ibbandulu padutunnaru. godavari diguvana unna aachanta mandalamlo sumaru moodu adugula mera neetimattam taggindi. ayithe, pradhaana revulanni ippatikee jaladigbandhamlone unnaayi. thoorpugodaavari jilla sakhinetipalli, paschimagodavari jilla narasapuram madhya pantu rakapokalu nilipivesaaru.
polavaraaniki varada udhruti konasagutondi. deentho paata polavaram mumpu grama prajalu bhayam guppitlo gaduputunnaru. varada neeru rakunda gatha prabhutva hayamlo aidu kilometerla mera bhari etigattu nirminchaaru. ayithe raayito revitmenti cheyakapovadamto aa katta kottukupoyo pramaadam undi. deentho e samayamlo varada tama graamaanni munchettutundonani graamastulu aavedana vyaktam chestunnaru.
godavari varadala kaaranamgaa konaseemaloni lanka graamaallo bhariga panta nashtam vaatillindi. chintarevulapalli graamamlo DSP javi santosh tana sibbandito kalisi nityavasara vastuvulu andinchaaru. rekapalli prabhutvaasupatrilo garbhineelanu kalisi vaari bagogulu telusukunnaru. marovaipu adhikaarulu tamanu pattinchukovadam ledani chinturu mandalamlooni varada baadhitulantunnaaru. chuttu etu chusina neere kanipistondani, raatri velallo current pothe chala ibbandigaa undani chebutunnaru. kirosin deepaalu andajeyaalani korutunnaru.
edateripilekunda kurustunna varshaalaku bhadradri kottagudem jillaalooni agency praantaallo vaagulu, vankalu pongiporlutunnaayi. bhadrachalam daggara godavari uppongutondi. ayithe, ippudippude varada kontha taggumukham padutondi.. bhadrachalam vadda ninna saayantraaniki 39.90 adugula neeti mattam namodaindi. dhavaleshwaram vadda 12.10 adugula neeti mattanni sthireekarinchi modati pramaada heccharikanu konasaagistunnaaru. katanni byaarejeeki chendina 175 getlanu puurtigaa ettivesi 10.40 lakshala cuseckula neetini samudramloki vidudala chesaru.